ปีเตอร์ ซุนเด

**ปีเตอร์ ซุนเด โกลมิซอปปิ** () เกิด 13 กันยายน พ.ศ. 2521 นามแฝง&nbsp;**โบรค **เป็น นักการเมือง ผู้เชี่ยวชาญคอมพิวเตอร์ และโฆษก ที่มีต้นตระกูลจากประเทศนอร์เวย์และประเทศฟินแลนด์&nbsp;เขาเป็นที่รู้จักในฐานะผู้ร่วมก่อตั้งและอดีตโฆษกของเว็บไซต์เดอะไพเรตเบย์&nbsp;ซึ่งเป็นเสิร์ชเอนจินบิตทอร์เรนต์&nbsp;เขาเป็นผู้สนับสนุนความเท่าเทียมและแสดงความกัลวลเกี่ยวกับการรวมตัวของอำนาจในสหภาพยุโรปในบล็อกของเขา&nbsp;ซุนเดได้เข้าร่วม&nbsp;พรรคไพเรตแห่งประเทศฟินแลนด์&nbsp; (Pirate Party of Finland)&nbsp;อีกด้วย

## ชีวิตส่วนตัว
ก่อนการก่อตั้งไพเรตเบย์ ซุนเดทำงานที่บริษัททางการแพทย์เยอรมันขนาดใหญ่แห่งหนึ่ง ในพ.ศ. 2546 เขากลายเป็นสมาชิก Piratbyrån (สำนักงานเดอะไพเรต) ของประเทศสวีเดน ไม่กี่เดือนต่อมา เฟรดริก นีล (Fredrik Neil) และ ก็อตฟรายด์ สวาร์ตโฮล์ม (Gottfried Svartholm) ร่วมกันก่อตั้งเดอะไพเรตเบย์&nbsp;โดยมีซุนเดเป็นโฆษก เขาทำงานเป็นโฆษกของเดอะไพเรตเบย์จนพ.ศ. 2542 (สามปีหลังจากที่สิทธิความเป็นเจ้าของเว็บไซต์ถูกโอนให้รีเซอร์เวลล่า (Reservella) ในเดือนสิงหาคม พ.ศ. 2554 ซุนเดและผู้ร่วมก่อตั้งไพเรตเบย์อย่าง&nbsp;เฟรดริก นีล เปิดตัวเว็บไซต์แชร์ไฟล์ที่ชื่อว่าเบย์ไฟล์ส์ (BayFiles) ซึ่งมีเป้าหมายในการแชร์อย่างถูกกฎหมาย ซุนเดเป็นวีแกน&nbsp;และพูดภาษาสวีเดน ฟินแลนด์ นอร์เวย์ อังกฤษ และเยอรมัน

ปีเตอร์ ซุนเด ลงสมัครในการเลือกตั้งพ.ศ. 2557 ของรัฐสภายุโรปในพรรคไพเรตแห่งประเทศฟินแลนด์

ในวันที่ 31 พฤษภาคม พ.ศ. 2557 ไม่กี่วันหลังการเลือกตั้งรัฐสภายุโรป และเป็นเวลา 8 ปีพอดีที่ตำรวจบุกยึดระบบเซิร์ฟเวอร์ของเดอะไพเรตเบย์ ซุนเดถูกจับกุมตัวในฟาร์มในเมืองมัลเมอ และถูกจำคุกในคดีของไพเรตเบย์ เขาถูกปล่อยตัว 5 เดือนต่อมาหลังถูกจำคุกเป็นเวลา 2 ใน 3 ของโทษที่มีระยะเวลาแปดเดือน

## คดีไพเรทเบย์
ในวันที่ 31 มกราคม พ.ศ. 2541 ผู้ดำเนินการเดอะไพเรตเบย์&nbsp;ซึ่งมี ซุนเด, เฟรดริก นีล, ก็อตฟรายด์ สวาร์ตโฮล์ม, และ คาร์ล ลุนด์สตอม&nbsp;(Carl Lundström) ผู้เป็นกรรมการผู้จัดการของผู้ให้บริการอินเทอร์เน็ตเจ้าเก่าของเดอะไพเรทเบย์ ถูกฟ้องด้วยข้อหา "ช่วยเหลือ [ผู้อื่น] ในการละเมิดลิขสิทธิ์"&nbsp;คดีเริ่มเมื่อ 16 กุมภาพันธ์ พ.ศ. 2542 ในวันที่ 17 เมษายน ปีเดียวกัน ซุนเดและจำเลยคนอื่นถูกพบว่ามีความผิดฐาน "ให้ความช่วยเหลือในการทำให้ข้อมูลละเมิดลิขสิทธ์เข้าถึงได้"&nbsp;ในศาลเขตกรุงสต็อกโฮล์ม&nbsp;จำเลยแต่ละคนมีโทษจำคุกไม่เกินหนึ่งปีและต้องจ่ายค่าปรับร่วมกันถึง 30 ล้านโครนา&nbsp;หรือเท่ากับประมาณ 130 ล้านบาท&nbsp;หลังคำตัดสินได้มีการจัดงานแถลงข่าวซึ่งซุนเดทำการเซ็นหนังสือยอมรับสภาพหนี้และบอกว่าเขาจะจ่ายค่าเสียหายทั้งหมด และยังเพิ่มเติมอีกว่า "ถึงผมจะมีเงิน ผมก็จะเผาทุกอย่างที่เป็นของผม และจะไม่ให้แม้แต่ขี้เถ้าแก่พวกเขา พวกเขาจะหยิบมันขึ้นมาเองก็ได้ นั่นคือความเกลียดวงการสื่อของผม"

บางส่วนของบทสัมภาษณ์กับซุนเดที่พูดถึงลิขสิทธิ์&nbsp;อินเทอร์เน็ต&nbsp;และวัฒนธรรม&nbsp;พบได้ในภาพยนตร์สารคดีในพ.ศ. 2550 ที่ชื่อว่า&nbsp;*[[:en:Steal_This_Film|Steal This Film]]*&nbsp;และสารคดีพ.ศ. 2556&nbsp;*[[:en:TPB_AFK|TPB AFK]]*

## Flattr
Flatter&nbsp;คือ ระบบไมโครเพย์เมนต์ก่อตั้งโดย ซุนเด และ ไลนัส โอลซัน (Linus Olson) ซึ่งทำให้ผู้เยี่ยมชมเว็บไซต์สามารถบริจาคเงินจำนวนน้อยให้ผู้พัฒนาเว็บไซต์ โดนการคลิดปุ่ม "Flattr this" ในเดือนกุมภาพันธ์ พ.ศ. 2553 ขณะประกาศเกี่ยวกับโครงการ ซุนเดอธิบายว่า "เงินที่คุณจ่ายในแต่ละเดือนจะถูกแบ่งไปยังปุ่มที่คุณคลิกในแต่ละเดือนในปริมาณเท่าๆ กัน เราอยากส่งเสริมให้ผู้คนแบ่งปันเงินเช่นเดียวกับเนื้อหา" Flattr เองเก็บค่าบริการในปริมาณ 10%

หลังการเปิดตัวของวิกิลีกส์&nbsp;บริษัทอย่าง วีซ่า มาสเตอร์การ์ด เพย์พอล และมันนี่บุกเกอร์ ทำการบล็อกเงินบริจาคและเงิยที่ถูกโอนเข้าเว็บไซต์วิกิลีกส์ ทว่า&nbsp;Flattr ยังคงอนุญาตให้บริจาคเงินไปยังวิกิลีกส์ได้ ซุนเดกล่าวว่า "พวกเรา [Flattr] คิดว่างานของพวกเขาคือสิ่งที่มีความต้องการและหากเราสามารถช่วยเขาได้แม้แต่นิด เราก็จะทำ"

## อ้างอิง

## ดูเพิ่ม
* อเล็กซานดรา เอลบัคยาน
* เดอะไพเรตเบย์

## แหล่งข้อมูลอื่น
* 
* The Story Of The Pirate Bay (Swedish)
* "It’s Evolution, Stupid" Peter Sunde (Co-Founder, The Pirate Bay) - Wired, Column (02/10/2012)
หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่